b'\n_START_ARTICLE_\nPilie\xc4\x8di\xc5\xb3 mokslas\n_START_PARAGRAPH_\nPilie\xc4\x8di\xc5\xb3 mokslas (angl. citizen science) \xe2\x80\x93 moksliniai tyrimai, kuriuos visi\xc5\xa1kai arba i\xc5\xa1 dalies atlieka m\xc4\x97g\xc4\x97jai (neprofesional\xc5\xabs mokslininkai).  _NEWLINE_M\xc4\x97g\xc4\x97jai vykdo daug darbo reikalaujan\xc4\x8dias u\xc5\xbeduotis (Zooniverse), skiria kompiuterio resursus apskai\xc4\x8diavimams (SETI@home), stebi (gamtininkai ar astronomai). _NEWLINE_Pilie\xc4\x8di\xc5\xb3 mokslo iniciatyvos yra mokslo pa\xc5\xbeangai naudingos. Jos taip pat gerina visuomen\xc4\x97s supratim\xc4\x85 apie moksl\xc4\x85. Pilie\xc4\x8di\xc5\xb3 mokslinink\xc5\xb3 ind\xc4\x97lis ne kart\xc4\x85 l\xc4\x97m\xc4\x97 reik\xc5\xa1mingus mokslinius atradimus, tokius kaip naujo galaktikos tipo (\xe2\x80\x9ePea galaxy\xe2\x80\x9c) atradimas, \xc5\xbdIV baltymo strukt\xc5\xabros atk\xc5\xabrimas ir kitus. _NEWLINE_Kai kurie pilie\xc4\x8di\xc5\xb3 mokslo projektai (pavyzd\xc5\xbeiui, Audubon draugijos JAV organizuojamas kasmetinis Kal\xc4\x97dinis pauk\xc5\xa1\xc4\x8di\xc5\xb3 skai\xc4\x8diavimas (angl. Christmas Bird Count)), t\xc4\x99siasi jau daugiau nei 100 met\xc5\xb3._NEWLINE_M\xc4\x97g\xc4\x97j\xc5\xb3 steb\xc4\x97jimuose pasitaikan\xc4\x8dios klaidos, netikslumai pana\xc5\xa1\xc5\xabs \xc4\xaf tuos, kurie randami ir profesionali\xc5\xb3 mokslinink\xc5\xb3 darbo rezultatuose. Jiems aptikti ir pa\xc5\xa1alinti tinka tie patys statistiniai ar kiti metodai.  M\xc4\x97g\xc4\x97j\xc5\xb3 pagalba galima surinkti duomen\xc5\xb3 imtis, kurias labai sunku ar i\xc5\xa1vis ne\xc4\xafmanoma gauti kitais b\xc5\xabdais.'